[{"text_idx": "#000007", "text": "Tartu U\u0308likooli meditsiiniteadlased avaldasid esimesed Eesti andmed koroonaviiruse antikehade pu\u0308sivuse kohta pa\u0308rast asu\u0308mptomaatilist vo\u0303i kergekujulist haiguse po\u0303demist ning selgus, et 80 protsendil uuritavatest olid antikehad ka kaheksa kuud hiljem."}, {"text_idx": "#000008", "text": "Koroonaviiruse antikehade pu\u0308sivust vaadeldi SARS-CoV-2 serolevimusuuringu KoroSero-EST-1 ja\u0308reluuringuna, teatas u\u0308likool. Sellesse kaasati Saaremaalt Kuressaare ja Tallinnast Ja\u0308rveotsa perearstikeskuse patsiendid, kellel olid mullu maist kuni juulini koroonaviiruse antikehad organismis olemas. 2020. aasta novembris uuriti neid patsiente taas."}, {"text_idx": "#000009", "text": "KoroSero-EST-1 uuringust na\u0308htus, et 80 protsendil antikehadega inimestel ehk seropositiivsetel ei olnud haigussu\u0308mptomeid ja 56 protsenti neist ei olnud teadaolevalt COVID-19-haigega kokku puutunud. Vaid 20 protsenti antikehadega inimestest to\u0303des, et neil on olnud mo\u0303ni koroonaviiruse su\u0308mptom, na\u0308iteks ko\u0303rge palavik, nohu, iiveldus, kurguvalu, ko\u0303hulahtisus vo\u0303i valu rinnus."}, {"text_idx": "#000010", "text": "Tartu U\u0308likooli teadlaste hinnangul moodustavad asu\u0308mptomaatilised inimesed SARS-CoV-2 nakkuse ja selle leviku mo\u0303istmise seisukohalt olulise ru\u0308hma, kuna seni on ebaselge, miks kulgeb nakatumine osal isikutel ma\u0308rkamatult. S"}, {"text_idx": "#000011", "text": "Seeto\u0303ttu on vaja uurida, kas asu\u0308mptomaatilistel isikutel on kujunenud immuunma\u0308lu antikehade ja T-rakulise immuunsuse suhtes, ning vo\u0303rrelda seda kergelt ja raskelt COVID-19 po\u0303denud haigetega."}, {"text_idx": "#000012", "text": "KoroSero-EST-1 ja\u0308reluuringu tulemuste toel on saadud teada, et ka kergelt vo\u0303i asu\u0308mptomaatiliselt haigust po\u0303denud inimestel kujuneb koroonaviiruse vastane immuunsus."}, {"text_idx": "#000013", "text": "\"Praegu ei ole alust arvata, et kergelt COVID-19 po\u0303denutel kaoks immuunsus kiiremini kui haigust va\u0308ga raskelt po\u0303denud inimestel,\" ra\u0308a\u0308kis KoroSero-EST-1 ja\u0308reluuringu juht, Tartu U\u0308likooli lastenakkushaiguste lektor ja Tartu U\u0308likooli Kliinikumi pediaatria eriala arst-o\u0303ppejo\u0303ud Piia Jo\u0303gi."}, {"text_idx": "#000015", "text": "Ja\u0308rgmise sammuna vo\u0303tavadki teadlased kokku rakulise immuunsuse ja po\u0303letikumarkerite uuringute tulemused, mis vo\u0303iksid anda rohkem teavet nii immuunsuse pu\u0308simisest kui ka po\u0303hjustest, miks mo\u0303ni inimene po\u0303eb COVID-19 haigust raskelt, teised aga kergelt vo\u0303i asu\u0308mptomaatiliselt."}, {"text_idx": "#000016", "text": "Tartu U\u0308likooli meditsiiniteadlaste juhtimisel algab ma\u0308rtsis uuring KoroSero-EST-3, kus vaadeldakse populatsiooni immuunsust u\u0308le Eesti eri vanuseru\u0308hmades. Uuringu eesma\u0308rk on teha kindlaks, kui palju on Eesti elanike hulgas seropositiivseid u\u0308ks aasta pa\u0308rast pandeemia algust."}, {"text_idx": "#000019", "text": "Koroonaviirusega nakatumine on to\u0303usuteel, ringi liigub palju uusi tu\u0308vesid"}, {"text_idx": "#000021", "text": "Vanemate vaktsiinipelgus vo\u0303ib tagasi tuua ohtlikud lastehaigused"}, {"text_idx": "#000022", "text": "Uuring nihutas rasvumisepideemia alguse arvatust varasemaks"}, {"text_idx": "#000023", "text": "Eesti inimesed saavad lapsi u\u0308ha enam peale \"parim enne\" mo\u0308o\u0308dumist"}, {"text_idx": "#000025", "text": "Farmatseut: ta\u0308iha\u0308bi tagaja\u0308rjel levib mure kiiremini"}, {"text_idx": "#000028", "text": "Land: lubadus ko\u0303rghariduse rahastamist suurendada ei lahenda alusprobleemi"}, {"text_idx": "#000031", "text": "Video: seminar Eesti teaduseetika hetkeseisust ja tulevikust"}, {"text_idx": "#000036", "text": "Meelespea ta\u0308iskasvanule: mille vastu peaks (uuesti) vaktsineerima"}, {"text_idx": "#000037", "text": "Hirmutav toiduvideo: katse \"mu\u0308rgise\" o\u0303una ja Fantaga \u2013 kui ohtlik on toit pa\u0308riselt?"}, {"text_idx": "#000040", "text": "Kuidas parandada immuunsust? Immunoloogid jagavad praktilisi soovitusi"}, {"text_idx": "#000042", "text": "HPV vaktsiinist: ausalt ja emotsioonideta"}, {"text_idx": "#000044", "text": "Teadlane selgitab, kuidas sport tervist kahjustab"}]